stanford-oval/wikipedia huggingface dataset:
FK Mogren

| FK Mogren |
| --- | --- |

Koko nimi:  Fudbalski klub Mogren Budva
Perustettu:  1920
Kenttä:  Stadion Lugovi, Budva
– kapasiteetti:  4 000
Sarja:  Druga Crnogorska Liga
Päävalmentaja:  Branislav Milačić
Infobox OKNimi-testi OK: 
Fudbalski klub Mogren Budva (Фудбалски Клуб Могрен) eli FK Mogren on montenegrolainen jalkapalloseura Budvan kaupungista. Mogren pelaa Montenegron toiseksi korkeimmalla sarjatasolla Druga Crnogorska Ligassa, jonne se putosi kauden 2014–2015 jälkeen. Mogren on voittanut Montenegron mestaruuden kahdesti: kausina 2008–2009 ja 2010–2011. Montenegron Cupin seura voitti vuonna 2008. Mogren on perustettu vuonna 1920 nimellä FK Budva, mutta seura vaihtoi nimensä FK Mogren Budvaksi vuonna 1991.
Mogren eteni UEFAn Euroopan sisäisiin turnauksiin, kun se pääsi kaudella 2008–2009 Eurooppa-liigan edeltäjän UEFA Cupin ensimmäiselle karsintakierrokselle. Tällöin Mogren hävisi israelilaiselle Ironi Kiryat Shmona yhteismaalein 4–1. Mestarien liigaan Mogren pääsi ensimmäisen kerran kaudelle 2009–2010. Tällöin se voitti maltalaisen Hiberniansin ensimmäisellä karsintakierroksella 6–0, mutta hävisi toisella kierroksella tanskalaiselle FC Kööpenhaminalle 12–0. 2010–2011 Mogren pelasi Eurooppa-liigassa. Ensimmäisellä karsintakierroksella montenegrolaisseura voitti andorralaisen Santa Coloman 5–0, mutta toisella kierroksella israelilainen Maccabi Tel Aviv voitti Mogrenin yhteismaalein 3–2. Viimeisin esiintyminen tapahtui kaudella 2011–2012, jolloin Mogren hävisi toisella karsintakierroksella bulgarialaiselle Liteks Lovetšille 5–1.
Enola Holmes 2

| Enola Holmes 2 |
| --- | --- |

Ohjaaja:  Harry Bradbeer
Käsikirjoittaja:  Jack Thorne
Tarina:   Harry Bradbeer  Jack Thorne 
Perustuu:  Nancy Springer kirjasarjaan The Enola Holmes Mysteries
Tuottaja:   Mary Parent  Alex Garcia  Ali Mendes  Millie Bobby Brown  Paige Brown 
Säveltäjä:  Daniel Pemberton
Kuvaaja:  Giles Nuttgens
Leikkaaja:  Adam Bosman
Koreografi:  Francesca Jaynes
Pääosat:   Millie Bobby Brown  Henry Cavill  Helena Bonham Carter 
Valmistustiedot
Valmistusmaa:  Yhdysvallat
Tuotantoyhtiö:   Legendary Pictures  PCMA Productions 
Levittäjä:  Netflix
Ensi-ilta:   2022-11-044. marraskuuta 2022  
Kesto:  129 minuuttia
Alkuperäiskieli:  englanti
Edeltäjä:  Enola Holmes
Aiheesta muualla
Virallinen sivusto
IMDb 
AllMovie
Infobox OKNimi-testi OK: 
Enola Holmes 2 on vuonna 2022 ensi-iltansa saanut mysteerielokuva, jonka on ohjannut Harry Bradbee. Se on jatko-osa vuoden 2020 elokuvalle Enola Holmes. Tarina pohjautuu Nancy Springerin kirjasarjaan The Enola Holmes Mysteries. Elokuvan on käsikirjoittanut Jack Thorne. Elokuvan pääosissa ovat Millie Bobby Brown, Henry Cavill ja Helena Bonham Carter. Elokuva sai ensi-iltansa Netflixissä 4. marraskuuta 2022.
Näyttelijät

| 0 | 1 | 2 |
| --- | --- | --- |
|  Millie Bobby Brown  | … |  Enola Holmes   |
|  Henry Cavill  | … |  Sherlock Holmes   |
|  Helena Bonham Carter  | … |  Eudoria Holmes   |
|  Louis Partridge  | … |  Viscount Tewkesbury   |
|  Susan Wokoma  | … |  Edith   |
|  Adeel Akhtar  | … |  Lestrade   |
|  David Thewlis  | … |  ylikomisario Grail   |
|  Sharon Duncan-Brewster  | … |  Ms. Troy   |
|  Serranna Su-Ling Bliss  | … |  Bessie Chapman   |
|  Abbie Hern  | … |  Mae   |
|  Gabriel Tierney  | … |  William Lyon   |
|  Róisín Monaghan  | … |  Hilda Lyon   |
|  David Westhead  | … |  Henry Lyon   |
|  Tim McMullan  | … |  Charles McIntyre   |
|  Lee Boardman  | … |  Bill Crouch   |
Aiheesta muualla

Enola Holmes 2 Internet Movie Databasessa (englanniksi)
Porras, Joonatan : Arvostelu: Enola Holmes 2 (2022)  Elokuvan taikaa -blogi .  4.11.2022 . Viitattu 20.12.2022.
Ferme, Antonio : How Millie Bobby Brown Channeled ‘Fleabag’ in ‘Enola Holmes 2’  Variety .  29.10.2022 . Viitattu 20.12.2022. (englanniksi)
Askiston koulu

| Askiston koulu |
| --- | --- |
 Askiston koulun sisäänkäynti.
Sijainti:  Uudentuvantie 5, 01680 Vantaa
Koordinaatit:  60.2785°N, 24.7768°E
Tyyppi:  suomenkielinen alakoulu
Rehtori:  koulunjohtaja Ville Varhia
Luokat:  1–6
Oppilaita:  208
Verkkosivut
Askiston koulu on vuonna 1987 perustettu alakoulu Askiston kaupunginosassa Myyrmäen suuralueella Länsi-Vantaalla. Noin 200 oppilaan kouluun kuuluvat luokka-asteet 1–6. Kasvavan oppilasmäärän vuoksi koululle tehtiin lisärakennus vuonna 2000. Askiston koulun rehtori on Ville Varhia.
Askiston koulun pihaa.
Erkki Lipsanen

Erkki ja Satu Lipsasen hautamuistomerkki Porin Käppärän hautausmaalla.
Erkki August Lipsanen (27. lokakuuta 1911 Pori – 28. joulukuuta 1993 Pori) oli suomalainen yritysjohtaja ja yrittäjä, joka sai kauppaneuvoksen arvonimen vuonna 1957.
Lipsasen vanhemmat olivat kauppaneuvos August Lipsanen ja Impi Maria Huida. Hänen puolisonsa oli Saimi Stenroos. Lipsanen kirjoitti ylioppilaaksi Porin ruotsalaisesta yhteiskoulusta 1931 ja valmistui ekonomiksi 1933. Hän toimi sitten isänsä perustaman ja johtaman Aug. Lipsanen Oy:n osastonhoitajana, apulaisjohtajana 1938–1944 ja sitten toimitusjohtajana vuoteen 1977 ja johtokunnan puheenjohtajana vuoteen 1978 eläkkeelle jäämiseen saakka. Tukkukaupan ohella yritys toimi muun muassa kangas-, rautakauppa-, kahvipaahtimo-, maatalous- ja tekstiilivalmistamotoimialoilla. Satakunnan lisäksi yrityksellä oli toimintaa valtakunnallisestikin muun muassa Tampereella.
Lipsanen oli hallintoneuvoston jäsen Rautakonttori Oy:ssä, Rautakauppojen Oy:ssä ja Tukkukauppojen Oy:ssä, Tukon luottamusjaoston jäsen ja elintarvikejaoston johtokunnan puheenjohtaja, sekä Suomen rauta- ja koneliikkeiden yhdistyksen hallituksessa. Hän vaikutti muun muassa Porin kauppakamarin ja Yrittäjäin Satakunnan aluejärjestön puheenjohtajana, Liikesivistysrahaston johtokunnassa sekä Kauppakorkeakoulun valtuuskunnassa.
Euro Truck Simulator 2

| Euro Truck Simulator 2 |
| --- | --- |

Kehittäjä:  SCS Software
Julkaisija:  SCS Software   Rondomedia    PlayGames    Akella    Excalibut Publishing    CD Projekt    Anuman    Wndros Zoo Corporation
Jakelija:  Excalibur Publishing, Anuman Interactive, Akella, Astragon, cdp.pl, Wendros, Computer Games Distribution, PlayOn, techdealer, Kaipioni, Steam ja Humble Store
Pelisarja:  Truck Simulator
Pelimoottori:  Prism3D
Julkaistu:  19. lokakuuta 2012
Lajityyppi:  ajopeli simulaatiopeli
Pelimuoto:  yksinpeli moninpeli
Ikäluokitus:  PEGI: 3
Alusta:  Linux, macOS, Windows
Jakelumuoto:  DVD, digitaalinen lataus
Lisää peliartikkeleitaVideopelien teemasivulla
Infobox OK   : 
Euro Truck Simulator 2 on vuonna 2012 julkaistu ajosimulaattoripeli. Pelissä voi rahdata tavaraa ympäri Eurooppaa ja perustaa oman kuljetusyrityksen. Pelissä on yli 200 Euroopan kaupunkia, joiden välillä voi kuljettaa rahtia omalla tai työnantajan rekalla.
Pelaaminen

Alussa valitaan maa, johon pelaaja sijoittaa ensimmäisen tallinsa. Vaihtoehtoina ovat mikä tahansa alla listatuista maista, mikäli omistaa myös lisäosat. Sen jälkeen voi alkaa tehdä pikakeikkoja, eli kuljettaa lasteja työnantajien rekoilla.
Työstä saadulla palkalla voi ostaa oman rekan. Rekkoja on tällä hetkellä seitsemän eri merkkistä: Volvo, Scania, MAN, Iveco, Renault, DAF ja Mercedes-Benz. Omaa yritystä voi kasvattaa laajentamalla tallia, jossa omat rekat ovat. Pelaaja voi myös palkata kuljettajia ja ostaa uusia rekkoja, ja muokata niitä erilaisilla väreillä ja maalauksilla, koristeilla ja niin edelleen. Kun pelaajalla on tarpeeksi rahaa oman rekan ostamiseen, hän voi perustaa oman yrityksen.
Pelaaminen > Kaupungit

Pelissä on yli 200 kaupunkia. Tässä luettelo maista kaupunkimäärineen:
Ranska: 23 kaupunkia (15 Viva La France! - lisäosan mukana)
Saksa: 21 kaupunkia (Travemünde tulee Beyond the Baltic sea! - lisäosan mukana)
Iso-Britannia: 18 kaupunkia
Alankomaat: 3 kaupunkia
Belgia: 2 kaupunkia
Luxemburg: 1 kaupunki
Puola: 11 kaupunkia (8 tulee Going East! - lisäosan mukana)
Tšekki: 3 kaupunkia (Ostrava tulee Going East! - lisäosan mukana)
Sveitsi: 3 kaupunkia
Itävalta: 6 kaupunkia
Italia: 23 kaupunkia (19 tulee Italia - lisäosan mukana)
Slovakia: 3 kaupunkia (2 tulee Going East! - lisäosan mukana)
Ruotsi: 13 kaupunkia (tulee Scandinavia Expansion - lisäosan mukana) ja (Kapellskär tulee Beyond the Baltic sea! - lisäosan mukana)
Norja: 4 kaupunkia (tulee Scandinavia Expansion - lisäosan mukana)
Tanska: 6 kaupunkia (tulee Scandinavia Expansion - lisäosan mukana)
Unkari: 4 kaupunkia (2 tulee Going East! - lisäosan mukana)
Latvia: 6 kaupunkia (tulee Beyond the Baltic sea! - lisäosan mukana)
Liettua: 7 kaupunkia (tulee Beyond the Baltic sea! - lisäosan mukana)
Viro: 6 kaupunkia (tulee Beyond the Baltic sea! - lisäosan mukana)
Venäjä: 6 kaupunkia (tulee Beyond the Baltic sea! - lisäosan mukana)
Suomi: 10 kaupunkia (tulee Beyond the Baltic sea! - lisäosan mukana)
Bulgaria: 11 kaupunkia (tulee Road to the Black Sea - lisäosan mukana)
Romania: 16 kaupunkia (tulee Road to the Black Sea - lisäosan mukana)
Turkki: 3 kaupunkia (tulee Road to the Black Sea - lisäosan mukana)
Albania: 4 kaupunkia (tulee West Balkans -lisäosan mukana)
Bosnia-Hertsegovina: 7 kaupunkia (tulee West Balkans -lisäosan mukana)
Kroatia: 5 kaupunkia (tulee West Balkans -lisäosan mukana)
Kosovo: 1 kaupunki (tulee West Balkans -lisäosan mukana)
Montenegro: 3 kaupunkia (tulee West Balkans -lisäosan mukana)
Pohjois-Makedonia: 2 kaupunkia (tulee West Balkans -lisäosan mukana)
Serbia: 4 kaupunkia (tulee West Balkans -lisäosan mukana)
Slovenia: 4 kaupunkia (tulee West Balkans -lisäosan mukana)
Pelaaminen > Lisäosat

Pelissä on lisäosia, jotka lisäävät peliin alueita ja maalipintoja rekkoihin. Lokakuuhun 2023 mennessä peliin on ilmestynyt 85 erilaista lisäosaa, joista kartan laajennuksia on kahdeksan, Going East! (2013), Skandinavia (2015), Viva La France! (2016), Bella Italia (2017), Beyond the Baltic Sea (2018), Road to the Black sea (2019), Iberia (2021) ja West Balkans (2023). Peliin oli tarkoituksena julkaista Heart Of Russia -niminen lisäosa, jonka julkaisun SCS kuitenkin peruutti vuoden 2022 alussa maailmantilanteen takia. Pelissä on kehitteillä myös kaksi lisäosaa, Greece ja Nordic Horizons. Sen mukana tulee kaikki Norjan, Ruotsin ja Suomen alueet.
Pelaaminen > Moninpeli

Pelissä on tällä hetkellä virallinen ja epävirallinen  moninpeli, joka vaatii pelin Steam-version.
Aiheesta muualla

Euro Truck Simulator 2 MobyGamesissa (englanniksi)
Erkki Liuksiala

Erkki Agathon Liuksiala  (16. tammikuuta 1902 Helsinki – 14. lokakuuta 1978) oli suomalainen diplomi-insinööri, radioharrastaja ja radiotehtailija.
Erkki Liuksialan vanhemmat olivat kanslianeuvos Werner Elias Liuksiala ja Klaara Elida Leistén. Hän pääsi ylioppilaaksi 1921 Helsingin Suomalaisesta Normaalilyseosta ja hän valmistui diplomi-insinööriksi Teknillisestä korkeakoulusta vuonna 1928.
Liuksiala osallistui Nuoren Voiman Liiton toimintaan ja oli mukana Radiola-radioaseman rakentamispuuhissa vuonna 1924. Hän oli aluksi uuden Lahden radioaseman työmaainsinöörinä 1927 ja aseman päällikkönä 1928–1929. Hän oli sitten AEG-Telefunkenin radioinsinöörinä 1929–1932, Sähkötarkastuslaitoksen tarkastusinsinöörinä 1932–1940 ja Oy Fenno Radion tehtaan päällikkönä 1941–1947. Liuksiala oli myös Radioliikkeiden liiton asiamiehenä 1937–1947. Vuonna 1948 Erkki Liuksiala tuli Oy Fennora Ab:n toimitusjohtajaksi vuoteen 1952 saakka ja myöhemmin hän oli vielä mukana Iskumetalli Oy:ssä Lohjalla tehtaan isännöitsijänä 1952–1957, HR-Radio Oy:ssä Hangossa toimitusjohtajana 1957–1960 ja Helkama Oy:n radio-osastolla toimistoinsinöörinä 1960–1972. Liuksiala jäi eläkkeelle 1972.
Erkki Liuksiala oli Radioamatööriliiton kunniapuheenjohtaja. Hän oli myös Radioinsinööriseuran jäsen ja puheenjohtajana. Eläkkeelle jäätyään hän oli mukana Tekniikan museon perustamisessa, osallistui museon talkootyöhön ja aloitti Suomen radioliikkeiden historiikin kirjoittamisen. Hän harrasti avantouintia ja oli jääuimariseura Humaus ry:n puheenjohtaja.
Erkki Liuksiala oli naimisissa 1927–1948 saakka konttoristi Rea Maria Lindforsin (1904–1948) kanssa ja sen jälkeen vuodesta 1951 Ragnhild Kjellbergin (s. 1918) kanssa.
Evening Chronicle

| Evening Chronicle |
| --- | --- |
Lehtityyppi:  sanomalehti
Levikki:  213 000
Perustettu:  1885
Päätoimittaja:  Darren Thwaites
Kotikunta:  Newcastle upon Tyne
Kotimaa:  Yhdistynyt kuningaskunta
Sivukoko:  tabloidi
Ilmestymistiheys:  päivittäin
Kieli:  englanti
Aiheesta muualla
Kotisivu
Evening Chronicle on Newcastle upon Tynessä ilmestyvä alueellinen sanomalehti, jonka alueeseen kuuluu Tyne and Wear, Northumberland ja County Durhamin pohjoisosa. Lehden päätoimittaja on Darren Thwaites.
Evening Chronicle on alueensa suosituin sanomalehti, ja sitä lukee päivittäin noin 213 000 aikuista. Viikoittain lehden lukijakunta on 352 000. Lehteä myydään päivittäin 54 874 kappaletta.
Aiheesta muualla

Lehden kotisivut (englanniksi)
Evenlode

| Evenlode |
| --- | --- |
 Evenlode Ascott-under-Wychwoodissa.
Alkulähde:  Moreton-in-Marsh, Gloucestershire
Laskupaikka:  Thames, Oxfordshire
Maat:   Yhdistynyt kuningaskunta
Pituus:  64 km
Virtaama:  3,7 m³/s
Evenlode on noin 64 kilometriä pitkä Thamesin sivujoki Gloucestershiren ja Oxfordshiren kreivikuntien alueilla Englannissa. Joki saa alkunsa Moreton-in-Marshin lähistöllä Cotswoldsin kukkuloilla ja virtaa kaakkoon Stow-on-the-Woldin, Charlburyn, Bladonin ja Cassingtonin pikkukaupunkien halki. Bladonissa Evenlodeen liittyy sen suurin sivujoki Glyme. Evenlode laskee Thamesiin noin viiden kilometrin päässä Oxfordista.
Hilaire Belloc mainitsee Evenloden muutamissa runoissaan.
Aiheesta muualla

Kuvia tai muita tiedostoja aiheesta Evenlode Wikimedia Commonsissa
Erick Gutiérrez

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Erick Gabriel Gutiérrez Galaviz
Syntymäaika: 15. kesäkuuta 1995 (ikä 29)
Syntymäpaikka: Ahome, Meksiko
Pelipaikka: keskikenttäpelaaja
Pituus: 181 cm
Paino: 69 kg
Seura
Seura: PSV Eindhoven
Junioriseurat
: Pachuca
Seurat
| Vuodet | Seura | O | (M) |
| 2013–2018 | Pachuca | 83 | (9) |
| 2018– | PSV Eindhoven |  |  |
Maajoukkue
| 2015 | Meksiko U20 | 8 | (0) |
| 2016 | Meksiko U23 | 5 | (4) |
| 2016– | Meksiko | 18 | (1) |
 Seurajoukkueuran tilastot kattavat vain kansalliset sarjat, päivitetty 25. elokuuta 2016.  Maajoukkueuran tilastot päivitetty 4. marraskuuta 2019.
Erick Gabriel Gutiérrez Galaviz (s. 15. kesäkuuta 1995 Ahome, Meksiko) on meksikolainen jalkapalloilija. Pelipaikaltaan hän on keskikenttäpelaaja. Gutiérrez edustaa alankomaalaista PSV Eindhovenia.
Seurajoukkueura

Gutiérrez on Meksikon Primera Divisiónissa pelaavan Pachucan kasvatti. Hän pelasi ensimmäisen Primera Divisiónin ottelunsa 27. lokakuuta 2013, kun Pachuca pelasi kotonaan maalittoman tasapelin Cruz Azulia vastaan. Gutiérrez oli voittamassa Clausura-mestaruutta vuonna 2016. Hän siirtyi Alankomaihin vuonna 2018.
Maajoukkueura

Gutiérrez oli voittamassa CONCACAF-liiton alle 20-vuotiaiden mestaruutta Meksikon joukkueessa vuonna 2015. Vuonna 2016 hän oli mukana kesäolympialaisissa 2016 pelaten kaikissa Meksikon kolmessa ottelussa ja tehden neljä maalia Fidžiä vastaan. Meksikon A-maajoukkueessa Gutiérrez pelasi ensimmäisen kerran lokakuussa 2016. Ensimmäisen maaottelumaalinsa hän teki syyskuussa 2019 Yhdysvaltoja vastaan.
Saavutukset

Pachuca
Meksikon Primera División: Clausura 2016
Meksikon maajoukkue
Alle 20-vuotiaiden CONCACAF-mestaruus 2015
Askin kirkko

| Askin kirkko Ask kirke |
| --- | --- |
 Kirkko vuonna 2006.
Sijainti:  Askøy, Norja
Kirkkokunta:  Norjan kirkko
Hiippakunta:  Bjørgvinin hiippakunta
Rakentamisvuosi:  1908
Suunnittelija:  Hartvig Sverdrup Eckhoff
Materiaali:  puu
Istumapaikkoja:  275
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Askin kirkko (norj. Ask kirke) on Askøyn kunnassa Vestlandin läänissä Norjassa sijaitseva puinen pitkäkirkko vuodelta 1908.
Aiheesta muualla

Kuvia tai muita tiedostoja aiheesta Askin kirkko Wikimedia Commonsissa
Evenesin kirkko

| Evenesin kirkko Evenes kirke |
| --- | --- |
 Kirkko vuonna 2008.
Sijainti:  Evenes, Norja
Kirkkokunta:  Norjan kirkko
Hiippakunta:  Sør-Hålogalandin hiippakunta
Rakentamisvuosi:  1800
Materiaali:  puu
Istumapaikkoja:  460
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Evenesin kirkko (norj. Evenes kirke) on Evenesin kunnassa Nordlandin läänissä Norjassa sijaitseva puinen ristikirkko vuodelta 1800.
Aiheesta muualla

Kuvia tai muita tiedostoja aiheesta Evenesin kirkko Wikimedia Commonsissa
Fanny Söderström (jalkapalloilija)

Fanny Söderström (s. 15. marraskuuta 2001) on suomalainen jalkapalloilija, pelipaikaltaan maalivahti. Hän edusti juniorisarjoissa ja Naisten Ykkösessä Vasa IFK:ta. Hän siirtyi kaudeksi 2021 Kansallisessa liigassa pelaavaan Jyväskylän Pallokerhoon, jossa hän pelasi ensimmäisen liigaottelunsa huhtikuussa 2021 Helsingin Jalkapalloklubia vastaan. Hän pelasi kauden aikana kaikkiaan yhdeksän liigaottelua. Kaudella 2022 Söderström pelasi Kuopion Palloseuran joukkueessa 14 liigaottelua ja voitti Suomen-mestaruuden.
Söderström on pelannut Suomen alle 17-vuotiaiden maajoukkueessa.
Fanodikos

| Fanodikos> Φανόδικος.Henkilötiedot |
| --- | --- |
Syntynyt: Sigeion 
Ammatti:  historioitsija
Aiheesta muualla
Löydä lisää kirjailijoitaKirjallisuuden teemasivulta
Fanodikos (m.kreik. Φανόδικος, lat. Phanodicus) oli antiikin kreikkalainen kirjailija, joka kirjoitti Deloksen saaren historiaa käsitelleen teoksen Deloksen historia (Δηλιακά, Dēliaka). Hänen ajoitustaan tai kotipaikkaansa ei tunneta.
Sigeionista on löydetty bustrofedonilla kirjoitettu piirtokirjoitus, jonka August Böckh on ehdottanut liittyvän tähän Fanodikokseen. Se on ollut kirjoitettu kyseisen nimiselle henkilölle osoitetun patsaan jalustaan ja alkaa sanoilla ”Olen Fanodikos Prokonnesoslaisen, Hermokratoksen pojan” (Φανοδίκου εἰμὶ τοῦ Ἑρμοκράτους τοῦ Προκονησίου, Fanodikū eimi tū Hermokratūs to Prokonēsiū). Se ajoitetaan Augustuksen ja Tiberiuksen aikaa myöhemmäksi, vaikkakin kirjoituksen tyyli on hyvin arkaisoiva.
Arktisen alueen kutistuminen

Jäärajan kehitys arktisella alueella
Arktisen alueen kutistuminen tarkoittaa pohjoisnapaa ympäröivän alueen (pohjoisen alueen 10 celsiusasteen rajalla) pienenemistä pääasiassa alueen ilmaston muuttuessa kasvihuoneilmiön takia. Arviot, milloin arktinen alue tulee olemaan jäästä vapaa kesällä vaihtelevat korkeista arvioista, jotka sijoittuvat vuosiin 2060–2080 mataliin arvioihin, jotka sijoittuvat vuoden 2030 tienoille. Koska kasvihuoneilmiö vaikuttaa paljon erityisesti arktisella alueella, se nähdään usein ilmastonmuutoksen "indikaattorina". Tieteilijät ovat ehdottaneet ongelman ratkaisuksi metaanin vapauttamisen arktiselle alueelle[lähde? ].
Useat kaukokartoitussatelliitit, kuten esimerkiksi EOS-Aqua, tutkivat myös jääpeitettä.
Askinon piiri

| Askinon piiri Аскинский район Askinski raion Асҡын районы Asqyn raiony |
| --- | --- |
 Lippu:  Vaakuna
 Piirin sijainti Baškortostanin kartalla
Perustettu:  1935
Pinta-ala:  2 542 km²
Väkiluku:  24 000
Askinon piiri (ven. Аскинский район, Askinski raion, baškiiriksi Асҡын районы, Asqyn raiony) on kunnallinen itsehallintoalue Baškortostanin pohjoisosassa, Permin aluepiirin ja Sverdlovskin alueen vastaisella rajalla. Piirin hallinnollinen keskus Askinon kylä sijaitsee 213 kilometriä pääkaupungista Ufasta pohjoiseen. Piiri on perustettu vuonna 1935. Piirissä on 15 maalaiskuntaa (kyläneuvostoa), joista suurimmat ovat Askino (5 800 asukasta vuonna 1989) ja Kubijazy (1 400 asukasta).
Piirin pinta-ala on 2 542 km². Piirin asukasluku on noin 24 000 ja asukastiheys 9 asukasta/km². Suurimmat etniset ryhmät ovat baškiirit (71%), tataarit (18%) ja venäläiset (11%).
Aiheesta muualla

Askinon piirin sivut (venäjäksi)
Abzelilovo • 
Agidel • 
Alšejevsk • 
Arhangel • 
Askino • 
Aurgazy • 
Baimak • 
Bakaly • 
Baltatševo • 
Belebei • 
Belokatai • 
Beloretsk • 
Birsk • 
Bižbuljak • 
Blagovar • 
Blagoveštšensk • 
Burajevo • 
Burzjansk • 
Buzdjak • 
Davlekanovo • 
Djurtjul • 
Duvan • 
Fjodorovka • 
Gafur • 
Haibullino • 
Iglino • 
Iliševo • 
Išimbai • 
Janaul • 
Kaltasy • 
Karaidel • 
Karmaskaly • 
Kig • 
Krasnokamsk • 
Kugartš • 
Kujurgasy • 
Kumertau • 
Kušnarenkovo • 
Jermekejevo • 
Meleuz • 
Metšetlino • 
Mežgorje • 
Mijak • 
Miškino • 
Neftekamsk • 
Nurimanov • 
Oktjabrski • 
Salavat • 
Salavat • 
Šaran • 
Sibai • 
Sterlibaševo • 
Sterlitamak • 
Sterlitamak • 
Tatyšly • 
Tšekmaruš • 
Tšišmy • 
Tuimazy • 
Ufa • 
Ufa • 
Utšaly • 
Zialiar • 
Ziantšur
Eugene Parker

| Eugene Parker |
| --- | --- |
 Eugene Parker vuonna 2018.
Henkilötiedot
Syntynyt: 10. kesäkuuta 1927 Houghton, Michigan, Yhdysvallat
Kuollut: 15. maaliskuuta 2022 (94 vuotta)
Koulutus ja ura
Väitöstyön ohjaaja:  Howard P. Robertson
Tutkimusalue:  Plasmafysiikka
Eugene N. Parker (10. kesäkuuta 1927 – 15. maaliskuuta 2022) oli yhdysvaltalainen astrofyysikko. Hän valmistui Michigan State Universitystä vuonna 1948 ja California Institute of Technologysta 1951.
Parker otti 1950-luvulla aihetta tutkiessaan ensimmäistä kertaa käyttöön termin ”aurinkotuuli”. Hänen luomansa teoria tunnetaan modernina aurinkotuuliteoriana.
Parker opetti neljän vuoden ajan Utahin yliopistossa ja työskenteli vuodesta 1955 lähtien Chicagon yliopistossa. Hän on ollut Kansallisen tiedeakatemian jäsen vuodesta 1967. Hänelle on myönnetty lukuisia tähtitieteen alan merkittävimpiä palkintoja.
Palkinnot

National Medal of Science (1989)
Bruce-mitali (1997)
Royal Astronomical Societyn kultamitali (1992)
Kyoto-palkinto (2003)
Crafoord-palkinto (2020).
Essexin piirikunta

Essexin piirikunta (Essex County) voi tarkoittaa seuraavia piirikuntia:
Essexin piirikunta, Ontariossa Kanadassa
Essexin piirikunta, Massachusettsissa Yhdysvalloissa
Essexin piirikunta, New Jerseyssä Yhdysvalloissa
Essexin piirikunta, New Yorkissa Yhdysvalloissa
Essexin piirikunta, Vermontissa Yhdysvalloissa
Essexin piirikunta, Virginiassa Yhdysvalloissa.
Arktiset Askeleet

Arktiset Askeleet on vuodesta 1985 Oulussa järjestetty tanssitapahtuma. OAMKin konserttisalissa ja Pohjankartanossa on joka toinen vuosi alle kouluikäisten ja alakouluikäisten, joka toinen vuosi yläkouluikäisten ja sitä vanhempien tanssia. Tapahtumaa järjestää Oulun läänin Tanssialan Tuki ry ja OAMKin tanssinopettajakoulutus.
Tapahtuman lajikirjo on laaja ja osallistujia pyritään saamaan eri puolilta Suomea. Jokainen tapahtumaviikonloppuun päässyt teos saa kirjallisen palautteen. Lisäksi arviointiraati jakaa kunniakirjoja ja stipendejä.
F. A. Ottelin

Fredrik Alarik Ottelin (6. marraskuuta 1853 Pälkäne – 12. maaliskuuta 1916 Kruunupyy) oli suomalainen agronomi ja maatalousaiheista kirjoittanut tietokirjailija ja suomentaja.
Ottelinin vanhemmat olivat Kauhavan kirkkoherra, rovasti Fredrik Napoleon Ottelin (1817–1892) ja Maria Sofia Eleonora Lizelius. Hän pääsi ylioppilaaksi 1873 Vaasan alkeisoppilaitoksesta ja valmistui agronomiksi Mustialasta 1887. Ottelin toimi tilanhoitajana Kauhavalla ja oli Vaasan läänin sotilasvirkatalojen metsäkylvönneuvojana.
Teoksia

Suoviljelyksestä Pohjanmaalla sekä hakamaitten hoidosta yhdistettynä metsänhoidon kanssa. Maanviljelys-kirjasto 12. Edlund, Helsinki 1896
Maanviljelyksestä ja sen vaurastuttamisesta : kaksikymmentälukua koskeva maanviljelystä ja sen taloutta. Edlund, Helsinki 1897
Maanviljelys ja sen sivuelinkeinot : kaksikymmentä yleishyödyllistä kirjoitusta. Uudenmaanläänin maanviljelysseuran toimituksia 3. WSOY 1898
Mosskultur i Österbotten. Helsinki 1898
Uppsatser i landtbruksekonomi 1. Vårt land, Helsingfors 1899
Maanviljelyskalenteri Suomenmaalle 1900 ; koonnut Fredrik Alarik Ottelin. Edlund, Helsinki 1900
Kolme elämänehtoa Suomen maanviljelijöille : 1. Ainoa luotettava ja huokea keino hallan estämiseksi, 2. Säästäkää metsäänne, 3. Karjanhoidosta. G. W. Edlund, Helsinki 1904